PROTOKOLL FRA  UNIVERSTETSSTYRETS STUDIEKOMITE  MØTE 1 - 05	
	
FREDAG 28. JANUAR 2005 KL 12 15 – 14 15.

Til stede fra komiteen: Studiedekan Trygve Wyller, TF (ledet møtet i prorektors fravær), studiedekan Tor Egil Førland, HF, studiedekan Annik Myhre, MN, studiedekan Morten Rykke, OD (vara for studiedekan Per A. Brodal, Med.fak.), studiedekan Finn Arnesen, JF, dekan Asbjørn Rødseth, SV, studiedekan Doris Jorde, UV, professor Gunnar Handal, Fagområdet for universitetspedagogikk, senterleder Bente Herstad, SUM, Eirik Nedrelid, Studentparlamentet, Kim Rand-Hendriksen, Studentparlamentet, Sigurd Berg, Studentparlamentet, overbibliotekar Anne-Mette Vibe, UB (observatør). 
Andre: Teamleder Edvin Bach-Gansmo, førstekonsulent Ida Skard Heier (sak 1 og 2), seksjonsleder Wenche H. Hansen, førstekonsulent Ester Fremstad og seniorrådgiver Thorbjørn Grønner (sak 3) og seniorrådgiver Olaug Kristine Bringager (sak 4).
Sekretariat: Studiedirektør Monica Bakken, SA, rådgiver Lars Sandvig, SA. 
Forfall: Prorektor Anne-Brit Kolstø.

0	Godkjenning av dagsorden. 
Dagsorden ble godkjent. 

	Orienteringssaker: 
•	Orientering og påminning om påmeldingsfrist 8.2. for konferansen om nasjonalt rammeverk for kvalifikasjoner og læringsutbytte: Norske kandidater – Hva kan de? Hvordan bør det beskrives? Bergen 8.-10.3.05.
•	Studiedirektør Monica Bakken orienterte om den nye Studieavdelingen,

1.1-05	Fleksibel læring – forslag til handlingsplan for 2005
J.nr. 04/11449
Bruk av IKT i undervisningen vil være et viktig virkemiddel i arbeidet med å nå
Kvalitetsreformens målsetting om mer studentaktive læringsformer, tettere
oppfølging av studenter samt bruk av læringsfremmende vurderingsformer.
Handlingsplan for 2005 tar utgangspunkt i "Fleksibel læring ved Universitetet i Oslo - Strategisk plan 2003-2007", vedtatt av Universitetsstyret november 2002. Handlingsplanen trekker også på de erfaringer som er gjort og utviklingen på feltet. De 3 første årene  av planperioden er hovedfokus for satsningen å etablere god praksis innen fleksibel læring ved Universitetet i Oslo, med  UiOs ordinære studieprogrammer og on-campus-studenter som klare prioriteringer.  Fra 2006 vil fokuset for satsningen i større grad også omfatte etter- og videreutdanning og arbeidsliv. Det er viktig at UiO legger til rette for at institusjonen kan lære av sin egen virksomhet innen fleksibel læring.
 Vedtak: Studiekomiteen anbefaler universitetsledelsen å slutte seg til forslaget til handlingsplan for fleksibel læring for 2005.

2.1-05	Fleksibel læring – rapportering om aktiviteter i 2004, inkludert regnskap, samt forslag til aktiviteter i 2005
J.nr. 04/11450
I 2004 har det blitt gitt økonomisk støtte til 32 prosjekter med til sammen  5,080   mill.kr. 13 000 studenter og ansatte har tatt i bruk Classfronter per høst 2004. Viktig for årets utlysning er å stimulere til pedagogisk gjennomtenkt bruk
av læringsteknologien. Fokusområder for årets utlysning er læringsfremmende vurderingsformer, læringsteknologi, universell utforming og medierikt innhold. Det lyses også ut forprosjektmidler for å stimulere miljøer som ikke har vært så aktive hittil. Det er satt av midler til en teamleder i halv stilling som koordinerer arbeidet med fleksibel læring ved UiO, og i tillegg benyttes 5-6 årsverk i sentrale støttemiljø på satsningen. Studiekomiteen kommenterte at i 2005 vil man satse på færre og større prosjekter framfor å spre midlene tynt utover. Studiekomiteen gikk inn for at fakultetene rangerer sine søknader internt før felles innsendelse. Det er viktig å følge opp prosjektenes behov for bistand, spesielt i startfasen. Mange fagmiljøer er kommet langt i bruk av IKT i undervisningen, samtidig som en del miljø henger noe etter.
             Vedtak: 
1)	Studiekomiteen anbefaler universitetsledelsen å ta rapporten om aktiviteter i 2004 til etterretning.
2)	Studiekomiteen anbefaler universitetsledelsen å slutte seg til forslaget til aktiviteter i 2005 og de foreslåtte tildelingskriteriene for stimuleringsmidlene.

3.1-05	 Studiekvalitetsplan for UiO 2005
	J.nr. 05/2250
	Det er viktig at kvalitetssystemet er på plass når NOKUT kommer på besøk. Det gjenstår en del arbeid med å utvikle og forankre kvalitetsarbeidet. Rapporteringen høsten 2004 var ufullstendig. Det vil bli vurdert om man skal forenkle rapporteringsrutinene. Det er en stor utfordring å få til en kulturforankring av kvalitetssystemet. Fakultetene vil være viktige for å få til dette. Det vil bli lagt vekt på å komme med tydelige bestillinger til fakultetene om hva man forventer
Studiekomiteen vil komme tilbake til oppfølgingen av arbeidet med kvalitetssikringssystemet på et senere måte i vår.	
Vedtak: Studiekomiteen anbefaler universitetsledelsen å vedta forslaget til studiekvalitetsplan for UiO for 2005. 

 4.1-05 Strategisk plan for UiO 2005 - 2009
	J.nr. 04/3299
Universitetsstyret drøftet utkast til strategisk plan i sitt seminar 17.01.05. Prosjektleder orienterte om justeringer i etterkant av seminaret og om videre prosess frem mot universitetsstyrets sluttbehandling 11.05.05. Styrets utkast til plan vil bli sendt ut til en bred høring med frist 1. april. Det er lagt opp til at Studiekomiteen i sitt møte 29.04.05 vurderer planutkastet i lys av innkomne høringsuttalelser og gir styret råd ut fra en helhetsvurdering og sentrale problemstillinger som kommer frem gjennom høringen. Prorektor og prosjektleder avklarer om tidspunktet for komiteens behandling bør skyves noe frem.

5.1-05	Eventuelt
- En del av spørsmålene i Stud.mag.-undersøkelsen 2005 er uheldig formulert, bl.a.  stilles det spørsmål om grunnfag og ikke studieprogram. HF ble bedt om å sende et brev om denne saken til Studieavdelingen (SA), som vil følge den opp videre. Det vil være en fordel dersom det kunne komme en felles henvendelse fra alle universitetene til NIFU som gjennomfører undersøkelsen.
- Arbeidstilsynet kommer på befaring 22.-24. februar for å se nærmere på HMS-forholdene for studenter ved JF og SV. Studieavdelingen (SA) vil ha en koordinerende rolle i forbindelse med tilsynets besøk. 

Trygve Wyller/sign
nestleder

				Monica Bakken/sign
					studiedirektør